CELEX: C2006/010/28
Language: da
Date: 2006-01-14 00:00:00
Title: Sag C-397/05: Anmodning om præjudiciel afgørelse forelagt ved kendelse afsagt den  19. oktober 2005  af Tribunale di Palermo i straffesagen Maria Grazia Di Maggio og Salvatore Buccola

14.1.2006   
            
            
               DA
            
            
               Den Europæiske Unions Tidende
            
            
               C 10/14
            
         Anmodning om præjudiciel afgørelse forelagt ved kendelse afsagt den 19. oktober 2005 af Tribunale di Palermo i straffesagen Maria Grazia Di Maggio og Salvatore Buccola
   (Sag C-397/05)
   (2006/C 10/28)
   Processprog: italiensk
   Ved kendelse afsagt den 19. oktober 2005, indgået til Domstolens Justitskontor den 14. november 2005, har Tribunale di Palermo i straffesagen Maria Grazia Di Maggio og Salvatore Buccola forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Foreligger der en restriktion for den frie etableringsret, jf. artikel 43 EF, og for den frie udveksling af tjenesteydelser, jf. artikel 49 EF, i forbindelse med nationale bestemmelser med et strafsanktioneret forbud mod at udøve virksomhed med indsamling af indsatser i væddemål, medmindre der er meddelt politimæssig bevilling hertil?
            
         
               2)
            
            
               Opfylder den politimæssige bevilling, som omhandles i den relevante italienske lovgivnings artikel 88, samtlige de krav, der er knæsat ved EF-Domstolen, for at begrunde en restriktion for etableringsretten?
            
         
               3)
            
            
               Er den sanktion, der er fastsat i artikel 4, stk. 4a i lov nr. 408/89, formålstjenlig, forholdsmæssig og frem for alt uden diskriminerende karakter i relation til ejerne af Centri di Trasmissione Dati, som opererer i Italien og er tilsluttet bookmakeren Stanley L.T.D. med hjemsted i Liverpool, hvorved den kontrol, som de sidstnævnte er undergivet, jo i det væsentlige er af samme karakter som den, italienske koncessionshavere er undergivet, ligesom disse er undergivet et krav om politimæssig bevilling, der ifølge Suprema Corte er indført for at imødegå infiltration af kriminelle elementer i sektoren for efterspørgsel og udbud på spilleområdet?